Ғылым жөнінде ұлттық кеңес құрылмақ
"Ғылым жөнінде ұлттық кеңес құрылмақ" | "https://abai.kz/post/160385"
TITLE: Ғылым жөнінде ұлттық кеңес құрылмақ
URL: https://abai.kz/post/160385
META: "Ғылым жөнінде ұлттық кеңес құрылмақ" | "https://abai.kz/post/160385"
DATE: 16.11.2022
AUTHOR(s): Abai.kz
TOTAL WORDS: 120
TEXT: Бүгін Мемлекет басшысы Алматыдағы жиында Президент жанынан Ғылым мен технология мәселелері жөнінде ұлттық кеңес құрылатынын мәлімдеді. «Біз ғылым мен өндірісті ұштастыру туралы жиі айтамыз. Бірақ ондай байланыс әлі де орныққан жоқ. Ащы болса да, мұны мойындауымыз керек. Отандық өндірісті өркендету үшін ғылыми инновациялар, жаңалықтар қажет. Ғалымдарымыздың еңбегі сапалы өнім шығаруға немесе өндірісті тиімді етуге тиіс. Сонда ғана экономикамыз дамиды Осы орайда, мен тағы бір маңызды бастама – Президент жанынан Ғылым мен технология мәселелері жөнінде ұлттық кеңес құру жөнінде шешім қабылдадым. Оған еңбектері жұртшылыққа кең танымал, ғылыми ортада өте беделді ғалымдарымыз мүше болады. Бұл құрылым ғылым мен технология саласындағы саясаттың басымдықтарын айқындайды. Президент Әкімшілігі, Ғылым және жоғарғы білім министрлігі тиісті жұмысты ұйымдастыруы қажет. Бұл мәселе менің жіті назарымда»,-деді Қасым-Жомарт Тоқаев. Abai.kz
